Συζήτηση κατηγορίας:Αιρέσεις του Ιουδαϊσμού

message: Αν τοποθετήσουμε τον Χριστιανισμό στην κατηγορία "αιρέσεις του Ιουδαϊσμού", ναι μεν καλύπτει την πρωτοχριστιανική και ουσιαστική πραγματικότητα, ανοίγει δε άλλα σοβαρά ζητήματα.
# Αίρεση του Ιουδαϊσμού; Ποιου Ιουδαϊσμού, καθώς κάποιοι από αυτούς με βάση τη χρονική απόσταση αλλά και τις ιδιαίτερες αντιλήψεις τους απέχουν παρασάγγας μεταξύ τους; Του μωσαϊκού, του ραββινικού ή του συντηρητικού; Παράλληλα με αυτό, τι σχέση έχει, για παράδειγμα, η λατρεία του σημερινού χασιδικού Ιουδαίου με εκείνη του Ορθόδοξου Χριστιανού ή του Πεντηκοστιανού;
# Αν ο Χριστιανισμός θεωρηθεί ότι αποτελεί αίρεση του Ιουδαϊσμού (αφαιρώ την ιστορική διάσταση του θέματος), μπορούμε να ορίσουμε τον Πάπα ως τον αρχηγό της ιουδαϊκής αίρεσης του Ρωμαιοκαθολικισμού και τους Ανατολικούς Πατριάρχες ως αιρεσιάρχες; Κατά συνέπεια, όταν θέτουμε τον Χριστιανισμό στην κατηγορία των ιουδαϊκών αιρέσεων, αυτό σημαίνει ότι όλα τα χριστιανικά θρησκεύματα/ομολογίες/Εκκλησίες είναι αιρέσεις του Ιουδαϊσμού;
# Ο Βιβλικός Ιουδαϊσμός αποτελεί αίρεση ή είναι η πρώτη θρησκεία που εμφανίστηκε επί γης, κατά την ιουδαιοχριστιανική άποψη;
# Αντίστοιχα με την άποψη ότι ο Χριστιανισμός είναι ιουδαϊκή αίρεση, δεν αποτελεί και ο Ιουδαϊσμός (μωσαϊκός και μεταγενέστερος) αίρεση της Αβρααμικής θρησκείας; Και τίνος αίρεση, κατά συνέπεια, ήταν η θρησκεία του Αβραάμ; Οκ, εξ αποκαλύψεως. Βάση ποιας αποκαλύψεως θα θέσουμε το όριο για να ορίσουμε την αίρεση —της Νωεϊκής, της Αβραμιαίας, της Μωσαϊκής, των Βιβλικών Προφητών, της Χριστιανικής ή της Μωαμεθανικής;
#Ο Χασιδισμός είναι "αίρεση του Ιουδαϊσμού" όπως και ο Χριστιανισμός, με βάση την υπό συζήτηση λογική; 
# Είναι το Ισλάμ αίρεση του Ιουδαϊσμού, του Ιουδαιοχριστιανισμού ή ανάγεται στην Αβρααμική θρησκεία, όπως τοποθετούν το ζήτημα οι ίδιοι;
# Γενικότερα, είναι όλες οι θρησκείες αιρέσεις κάποιας προηγούμενης θρησκείας ή διαφοροποιούνται οι αιρέσεις από τις ("ορθόδοξες"/μέινστριμ) θρησκείες; Αν διαφοροποιούνται, τι θα γίνει με τις θρησκείες που ξεκίνησαν ως μπαρουτοκαπνισμένες "αιρέσεις" και αναπτύχθηκαν σε μέινστριμ θρησκεύματα με πολυάριθμα μέλη και κρατικές εκκλησίες (βλέπε Εκκλησίες του Προτεσταντισμού, για να μην πούμε Ανατολική Ορθοδοξία και μπερδευτούμε με άλλα); Σε ποια κατηγορία θα καταταγούν;
replies: text: ζ) Και λοιπά.
Θέλω να πω ότι η κατηγοριοποίηση σε "αιρέσεις" όσον αφορά τη θρησκεία είναι αυθαίρετη και θέτει ζητήματα POV προς όλες τις κατευθύνσεις. Το αλαλούμ που προκαλείται από τέτοιου είδους χρωματισμένες νοηματικά, διφορούμενες και αμφιλεγόμενες κατηγοριοποιήσεις φαίνεται και στην αγγλόφωνη Βικιπαίδεια, στις κατηγορίες Category:Heresy και Category:Sects. -- pvasiliadis  09:47, 10 Ιουλίου 2008 (UTC)
Αμφισβητείς ότι στηρίζεται βιβλιογραφικά η συγκεκριμένη θέση κατηγοριοποίησης; Σαφώς και ξεκίνησε ως ιουδαϊκή αίρεση και σαφέστερα ακόμη ανήκει σε αυτή την κατηγορία, έστω και αν απλώς ξεκίνησε. Σαφώς ανήκει το Ισλάμ στην κατηγορία χριστιανικές αιρέσεις. Αυτά είναι αδιαμφισβήτητα ιστορικά τεκμηριωμένα γεγονότα και το γνωρίζεις. Ωστόσο, διαβλέπω κάποια φοβία απέναντι στον όρο, που για μένα σημαίνει κάτι πολύ πιο ουσιαστικό. Στην προσπάθεια ουδετεροποίησης αυτού που θεωρούμε νοηματικά φορτισμένο, άρα προσβλητικό για τις προσωπικές μας πεποιθήσεις, παράγουμε λίγο-πολύ νέες κατηγοριοποιήσεις. Αυτό είναι ο ορισμός σχεδόν του POV. Προσωπικά το θεωρώ τιμή μου να με αποκαλέσει κάποιος αιρετικό, γιατί έτσι αποδέχεται de jure ότι σκέπτομαι ελεύθερα. Φαίνεται, όμως, πως το σκεπτικό σας ως ενταγμένων σε ένα σύνολο θρησκευτικών πεποιθήσεων -αυτό αφορά όλους, μα όλους- υπαγορεύει συγκεκριμένη νοηματική απόχρωση και απόδοση του όρου, την οποία ούτε δέχομαι ούτε εγκρίνω με όρους ψυχρής λογικής, τους όρους δηλαδή υπό τους οποίους θα έπρεπε να γράφεται η συγκεκριμένη εγκυκλοπαίδεια.--ΗΠΣΤΓ 12:03, 10 Ιουλίου 2008 (UTC)
Για πες γιατί αυτό: καμένο μου μυρίζει--ΗΠΣΤΓ 12:07, 10 Ιουλίου 2008 (UTC)
* Αρίθμησα τις ερωτήσεις ώστε να διευκολύνω όποιον θα ήταν πρόθυμος να λύσει κάποια από τα πολυάριθμα και ποικίλα ζητήματα που εγείρει μια τέτοιου είδους κατηγοριοποίηση.
* Αν θέλεις να μιλήσουμε για τις δικές μου και δικές σου προσωπικές πεποιθήσεις και κοσμοθεωρίες, να βρεθούμε πρόσωπο με πρόσωπο για να τις συζητήσουμε. Δεν θεωρώ αποδεκτό να σχολιάζομαι και να κρίνομαι εγώ ή ο οποιοσδήποτε άλλος βάσει υποκειμενικών φαντασιώσεων επί προσωπικών ζητημάτων.
* Η λέξη "αίρεση" για περισσότερες από 2 χιλιετίες σχετίζεται με εξορίες,  πολιτικές ίντριγκες, πολυετείς πολέμους, αναθεματισμούς, κατάρες, σταυρώσεις και πυρές. Από το τελευταίο είναι και οι καπνοί που μύρισαν και δείχνουν ότι ο όρος αίρεση ούτε τυχαίος είναι ούτε αθώος. -- pvasiliadis  12:41, 10 Ιουλίου 2008 (UTC)
Δεν αμφισβητείς λοιπόν ότι στηρίζεται βιβλιογραφικά η συγκεκριμένη θέση κατηγοριοποίησης. Τα 50 -λέμε τώρα πιο πολλά είναι- mb δηλώσεών σας είναι προσωπικές μου φαντασιώσεις; Ο δε όρος αίρεση είναι αυτός που είναι από μόνος του, δε χρειάζεται διασυνδέσεις περισσότερες από όσες επιτρέπει η λεξικογράφησή του. Για τα άλλα συμφωνώ, είναι τρομακτικός ο θρησκευτικός φανατισμός--ΗΠΣΤΓ 12:52, 10 Ιουλίου 2008 (UTC)
* Καλά. Δεν είναι με το ζόρι να καταλάβεις αυτό που προσπαθώ να σου πω, ούτε θεωρώ άλλωστε ότι είναι τόσο δύσκολο. Κάνε ό,τι καταλαβαίνεις, δεν μου αρέσουν οι συνεχείς μπηχτές σου. -- pvasiliadis  13:01, 10 Ιουλίου 2008 (UTC)
thread_title: Ο Χριστιανισμός ως ιουδαϊκή αίρεση